钦定古今图书集成/明伦汇编/家范典/第013卷 > 《孝感赋》宋·谢灵运
## 钦定古今图书集成/明伦汇编/家范典/第013卷 > 《孝感赋》宋·谢灵运

举高樯于杨潭，眇投迹于炎州。贯庐江之长路，出彭
蠡而南浮。于时月孟节季，岁亦告暨。离乡眷壤，改时
怀气。恋丘坟而萦心，忆桑梓而零泪。孟积雪而抽笋，
王斲冰以鲙鲜。荑柔叶于枯木，起春波于寒川。顾微
心之庸褊，谢精灵于昭晰。拥永慕而莫从，曾遐感而
靡彻。